Uttar Pradesh Coronavirus Update: Identification of 569 people of UP involved in Nizamuddin Markaz - निजामुद्दीन मरकज़ में शामिल UP के 569 लोगों की हुई शिनाख्त, सबको क्वारंटीन में डाला गया, विदेशी भी शामिल | UP News in Hindi
होमउत्तर प्रदेशनिजामुद्दीन मरकज़ में शामिल UP के 569 लोगों की हुई शिनाख्त, सबको क्वारंटीन में डाला गया, विदेशी भी शामिल
Edited by परिणय कुमार, Updated: 1 अप्रैल, 2020 5:12 PM
Uttar Pradesh Coronavirus Update: निजामुद्दीन मरकज में शामिल यूपी के 569 लोगों की शिनाख्त हुई.
Uttar Pradesh Coronavirus Update: निजामुद्दीन मरकज़ में शामिल उत्तर प्रदेश के 569 लोगों की पहचान कर ली गई है. पहचान किए गए लोगों में 218 विदेशी नागरिक भी शामिल हैं. पहचान के बाद सभी को क्वारंटीन में डाल दिया गया. उधर, तबलीगी जमात के कार्यक्रम में शामिल हुए मध्यप्रदेश के सभी 107 लोगों की भी पहचान कर ली गई है और इन लोगों को पृथक रखा गया है.
तबलीगी जमात का सम्मेलन नई दिल्ली के निजामुद्दीन मरकज में इस माह की शुरुआत में हुआ था. भोपाल के जिलाधिकारी तरुण कुमार पिथोड़े ने बताया, 'हमने निजामुद्दीन मरकज में कार्यक्रम में शामिल होने वाले सभी 107 लोगों की पहचान कर इन्हें पृथक कर दिया है. इन पर कड़ी निगाह रखी जा रही है. इसमें कोई चिंता करने या घबराने की बात नहीं है. एक दिन पहले मुख्यमंत्री शिवराज सिंह चौहान ने जमात के इस कार्यक्रम में शामिल होने के बाद मध्यप्रदेश वापस आए लोगों की पहचान करने और उन्हें पृथक रखने के निर्देश अधिकारियों को दिए थे.
CoronavirusNizamuddin MarkazCoronavirus lockdownCoronavirus DeathUttar Pradesh Coronavirus Update